টেটের দিনক্ষণ নিয়ে জটিলতা যেন কেটেও কাটছে না। প্রশ্ন ফাঁসের জেরে রবিবারের নির্ধারিত টেট পরীক্ষা ৪ অক্টোবর হবে বলে জানিয়েছেন শিক্ষামন্ত্রী। কিন্তু একইদিনে আধা সামরিক বাহিনীতে নিয়োগের পরীক্ষা রয়েছে। আবার আগের দিনই রাজ্যের একাংশে পুরভোট। কাজেই প্রশ্ন, টেট কি আদৌ হবে সেদিন? আশঙ্কা সত্যি হল। আরও একবার দুর্ভোগ বাড়িয়ে, বাতিল হল টেট। লক্ষ লক্ষ পরীক্ষার্থী। ফের দুর্ভোগের শিকার। কে নেবে এর দায়? ডাক বিভাগের ওপর দোষ চাপিয়ে হাত ঝেড়ে ফেলতে ব্যস্ত শিক্ষামন্ত্রী। কিন্তু প্রশ্ন এড়িয়ে যেতে পারেন না তিনিও। টেট পরীক্ষার দিন নিয়ে ফের জটিলতা। প্রশ্ন ফাঁসের জেরে রবিবারের বাতিল পরীক্ষা আগামী চৌঠা অক্টোবর নেওয়া হবে বলে ঘোষণা করেন শিক্ষামন্ত্রী। কিন্তু  প্রশ্ন হল,  সেদিনও কি এই পরীক্ষা আদৌ নেওয়া যাবে? কারণ, তেসরা অক্টোবর  রাজারহাট ও আসানসোল পুরসভার ভোট। বিভিন্ন স্কুল কলেজেই ভোটের বুথ হবে। কাজেই ওই এলাকায় সেদিন টেট পরীক্ষাগ্রহণ কার্যত অসম্ভব। আবার একইদিনে আধাসামরিক বাহিনিতে কনস্টেবল পদে নিয়োগের পরীক্ষা হওয়ার কথা। BSF, CRPF, CISF, NIA, ITBP ও SSF-এর মতো বাহিনীতে বাষট্টি হাজারেরও বেশি কনস্টেবল নিয়োগের পরীক্ষা হবে সেদিন। কাজেই চৌঠা অক্টোবর টেট পরীক্ষাও আপাতত প্রশ্নের মুখে